**ZAPISNIK**

**sa 1. sjednice Vijeća mjesnog odbora Sveti Martin-Mutogras, održane dana 06. studenog 2023. godine u konferencijskoj sali u prizemlju zgrade Općine Podstrana**

(o sjednici se vodi tonski zapis)

Početak sjednice u 12:00 sati

**PRISUTNI VIJEĆNICI:**

1. Nikola Bakota
2. Tomislav Čulić
3. Martin Mikuličić

**OSTALI PRISUTNI:**

1. Branka Jovanović

Predsjednik Vijeća T. Nikola Bakota pozdravlja sve nazočne. Konstatira da je prisutno troje od pet vijećnika, utvrdio je da postoji potreban kvorum i da Vijeće može početi s radom.

Predsjednik Vijeća Nikola Bakota predlaže

***D N E V N I R E*** ***D***

1. ***Usvajanje Zapisnika sa Konstituirajuće sjednice Sveti Martin - Mutogras,***
2. ***Prijedlog pravila mjesnog odbora Sveti Martin - Mutogras***
3. ***Prijedlog Poslovnika o radu Vijeća mjesnog odbora Sveti Martin - Mutogras***
4. ***Ostali Komunalni problemi***
5. ***Razno***

Predsjednik vijeća Nikola Bakota stavlja dnevni red na glasanje.

Dnevni red je prihvaćen jednoglasno.

**Ad.1) Usvajanje Zapisnika sa Konstituirajuće sjednice Mjesnog odbora Sveti Martin-**

 **Mutogras**,

Predsjednik vijeća Nikola Bakota stavlja Zapisnika sa Konstituirajuće sjednice Mjesnog odbora Sveti Martin-Mutogras na glasanje.

Zapisnik je sa tri (3) glasa ZA usvojen.

***Ad. 2) Prijedlog pravila mjesnog odbora Sveti Martin-Mutogras***

Predsjednik vijeća Nikola Bakota kaže kako su svi vijećnici dobili prijedlog Pravila mjesnog odbora Sveti Martin-Mutogras te su ga svi pročitali.

Pitanja i primjedbi nema.

Predsjednik vijeća Nikola Bakota stavlja prijedlog na glasanje.

Prijedlog je sa tri (3) glasa ZA usvojen te se donosi

**ZAKLJUČAK**

1. **Usvaja se prijedlog Pravila mjesnog odbora Sveti Martin-Mutogras.**

**Ad.3.)**  **Prijedlog Poslovnika o radu vijeća mjesnog odbora Sveti Martin-Mutogras**

Pitanja i primjedbi nema.

Predsjednik vijeća Nikola Bakota stavlja prijedlog na glasanje. Prijedlog je sa tri (3) glasa ZA usvojen te se donosi

**ZAKLJUČAK**

1. **Usvaja se prijedlog Poslovnika o radu vijeća mjesnog odbora Sveti Martin-Mutogras.**

**Ad.4.)** **Ostali komunalni problemi**

Predsjednik vijeća Nikola Bakota navodi kako postoje brojni komunalni problemi a aktualni je problem na novoj šetnici kojom se trenutno ne može proći jer je cijela šetnica zasuta kamenjima zbog vremenskih neprilika.

Također navodi da su zvali mještani iz Mutograsa jer se radi nogostup kod Karamana i na jednom dijelu od 7-8 metara ostat će rupa na trotoaru. Obaviještena je Općina Podstrana te će problem biti riješen u što kraćem roku.

Nadalje navodi kako u Mutograsu postoji problem sa dječjim igralištem koje je devastirano.

Igralište će biti sanirano i neće se raditi odbojkaško igralište, već će se staviti naprave na kojima će se moći vježbati.

Dalje navodi kako su na Općinskom vijeću razgovarali o tome kako će svi mjesni odbori ako pronađu odgovarajuće zemljište koje se može iskoristiti za dječje igralište od cca 500, 600 -1000 m2 prijaviti u Općinu da se to zemljište otkupi.

Kaže da sredstva koja dobije mjesni odbor nisu dostatna za realizaciju nekog većeg projekta ali su oni oči mještana i dužni su obavještavati Općinu Podstrana o tekućim problemima na koje ih mještani upozoravaju.

Vijećnik Tomislav Čulić kaže kako se dječje igralište u Mutograsu konstantno devastira te se ono sanira svakih godinu dvije.

Također navodi kako svaka druga lampa na šetnici u Mutograsu ne radi. Po mraku se dole spušta mularija i obzirom da je mrak oni devastiraju igralište. Predlaže da se stavi kamera na tom području.

Predsjednik Nikola Bakota kaže da će pričati sa općinskim službenikom Antom Minigom da se neka kamera stavi na kućicu gdje je Sportski ribolovni klub Porat da se pokrije to područje.

Predsjednik Nikola Bakota predlaže da se po izgradnji i obnovi dječjeg igrališta u Mutograsu predloži Općini postavljanje kamera kako bi se moglo pratiti tko ga devastira.

Predsjednik vijeća Nikola Bakota stavlja prijedlog na glasanje. Prijedlog je sa tri (3) glasa ZA usvojen te se donosi

**ZAKLJUČAK**

* 1. **Usvaja se prijedlog da će se općini predložiti postavljanja kamera na području dječjeg igrališta u Mutograsu.**

Vijećnik Tomislav Čulić kaže kako je odsutni vijećnik Hrvoje Jurčević predložio postavljanje prometne nadzorne kamere brzine u Mutograsu.

Da on ima informaciju da su te kamere pokrivene iz fondova ali je policija inzistirala da njihova kamera bude u Mutograsu a ne općinska.

Trebalo bi uspostavit kontakt s nekim odgovornim u policiji da kažu kada planiraju postavljanje kamere u Mutograsu.

Vijećnik Tomislav Čulić predlaže da se pošalje upit Općini Podstrana po pitanju postavljanja prometne nadzorne kamere u Mutograsu.

Predsjednik vijeća Nikola Bakota stavlja prijedlog na glasanje. Prijedlog je sa tri (3) glasa ZA usvojen te se donosi

**ZAKLJUČAK**

* 1. **Usvaja se prijedlog da će se poslati upit Općini Podstrana po pitanju postavljanja**

**prometne nadzorne kamere u Mutograsu.**

**Ad.5.) Razno**

Pod točkom razno nema komentara.

Sjednica je završena u 12:30 sati.

 Zapisnik vodila:

 Branka Jovanović

 Predsjednik VMO Sveti Martin - Mutogras

 Nikola Bakota